ফুটবল থেকে ‘বিরতি’ নিতে চান পেপ গুয়ার্দিওলা!

ওয়েব ডেস্ক: ফুটবল থেকে সাময়িক বিরতি নিতে চান পেপ গুয়ার্দিওলা (Pep Guardiola)। সেই বিরতি কবে নেবেন তা এখনও সিদ্ধান্ত নিলেও মনে করা হচ্ছে, ম্যাঞ্চেস্টার সিটির (Man City) দায়িত্ব ছাড়ার পরই সেটা হবে। গত বছরের নভেম্বর মাসে সিটির সঙ্গে নতুন চুক্তি করেছিলেন স্প্যানিশ মাস্টার মাইন্ড। সেই চুক্তি অনুযায়ী আরও দুই বছর থাকার কথা, বিরতি সম্ভবত তার পরেই।

২০১৩ সালে বায়ার্ন মিউনিখ (Bayern Munich) ছাড়ার পরে এক বছর বিরতি নিয়েছিলেন। তারপর ২০১৪ সালে ম্যান সিটির দায়িত্ব নেন। স্কাই স্পোর্টসকে সাক্ষাৎকারে গুয়ার্দিওলা বলেন, আমি বলছি না যে আমি এখনই, এ মরসুমের শেষে কিংবা চুক্তির সমাপ্ত হলে ছেড়ে দিচ্ছি। আমি বলেছি যে এখানে (ম্যান সিটিতে) আমার সময় শেষ হলে তারপর বিরতি নেব, সেটা এক, দুই, তিন, চার, পাঁচ বছর পর হতে পারে।

আরও পড়ুন: ইউরোপা লিগে বড় জয় পেল ম্যান ইউ, টটেনহ্যাম

গুয়ার্দিওলা আরও বলেন, আমি অবসর নেব না, তবে এখানে আমার কাজ শেষ হলে বিরতি নেব। এর আগে অন্য এক জায়গায় সাক্ষাৎকারে সিটির কোচ বলেছিলেন, আমি জানি না অবসর নেব কি না, তবে বিরতি নেব।

প্রিমিয়ার লিগের একটা মধ্যম মানের দলকে সাফল্যের শিখরে নিয়ে গিয়েছেন গুয়ার্দিওলা। ইংল্যান্ড তো বটেই, গোটা ইউরোপের অন্যতম সেরা ফুটবল ক্লাব এখন ম্যান সিটি। তবে এ মরসুমটা সিটির মান অনুযায়ী ভালো যায়নি। লিগ হারাতে হয়েছে লিভারপুলের কাছে। এখন লক্ষ্য প্রথম চারে শেষ করে উয়েফা চ্যাম্পিয়ন্স লিগের যোগ্যতা অর্জন করা। এফএ কাপ জেতার সুযোগ অবশ্য আছে।